|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025. gada 30. janvārī** |  **Nr. GND/2025/50** |
|  |  **(protokols Nr. 3; 44.p.)** |

**Par projekta “Jauniešu diennakts nometne “Pazudis dzīvē”” atbalstīšanu un priekšfinansējuma nodrošināšanu**

Izskatīts **Gulbenes novada jauniešu centrs “Bāze”** reģistrācijas Nr. 50900019331, juridiskā adrese: Brīvības iela 22, Gulbene, Gulbenes nov., LV -4401, 2025. gada 16. janvāra iesniegums nr. JCB1.4/25/1 (Gulbenes novada pašvaldībā reģistrēts 2025.gada 17.janvārī, nr. GND/17.3/25/171-G) ar lūgumu atbalstīt projekta “Jauniešu diennakts nometne “Pazudis dzīvē”” pieteikuma iesniegšanu un līdzfinansējuma nodrošināšanu.

Līdz 2025.gada 6.februārim plānots projektu iesniegt biedrības “SATEKA” izsludinātajā atklāto projektu iesniegumu pieņemšanas 4.kārtā Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātes “Kopienu spēcinošas un vietas attīstību sekmējošas iniciatīvas”, atbilstoši Ministru kabineta 2023.gada 10.oktobra noteikumiem Nr.580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” rīcībā SLP4 Atbalsts jauniešu iniciatīvām Gulbenes novada lauku teritorijā.

Projekta ietvaros plānots organizēt vienas nedēļas nometni “Pazudis dzīvē” jauniešiem vecumā no 15 līdz 20 gadiem, kuras mērķis ir piedāvāt Gulbenes novada jauniešiem apgūt dzīvē nepieciešamas prasmes, saturīgi pavadīt laiku un motivēt iesaistīties jauniešiem piedāvātajās iespējās. Gulbenes novada jauniešu centrs “Bāze” un tā struktūrvienības ir novērojis, ka jaunieši iepriekš minētajā vecumposmā arvien retāk iesaistās viņiem piedāvātajās iespējās, pavadot lielāko daļu dienas pie ekrāniem, zaudē motivāciju iegūt prasmes un zināšanas, kas būs nepieciešamas uzsākot savu dzīvi profesionāli un atsevišķi no vecākiem. Īpaši to var novērot lauku reģionos, kur jauniešiem ir mazāk iespēju izpausties. Pamatojoties uz iepriekš minēto, projektā ir plānoti sekojoši uzdevumi:

1. atbalstīt iespēju jauniešiem iegūt dzīvē nepieciešamas prasmes un potenciāli uzlabot viņu nākotnes iesaisti darba tirgū;
2. veicināt lauku jauniešu iekļaušanu, 50% no nometnes dalībniekus iesaistot tieši no pagastiem;
3. veicināt jauniešu personības izaugsmi un motivāciju aktīvi iesaistīties jauniešiem piedāvātajās iespējās;
4. veicināt jauniešu saturīgu brīvā laika pavadīšanu.

Projekta plānotās attiecināmās izmaksas ir **6000,00 EUR** (seši tūkstoši *euro* nulle centi), no tām 100% jeb 6000,00 EUR (seši tūkstoši *euro* nulle centi) – Eiropas Lauksaimniecības Fonda lauku attīstībai (ELFLA) finansējums. Metodikas “Fiksētas summas maksājums “Jauniešu iniciatīva” un to piemērošana Kopējās lauksaimniecības politikas stratēģiskā plānā 2023.2027.gadam” 17.1. apakšpunkts nosaka, ka pēc Lauku atbalsta dienesta lēmuma spēkā stāšanas par projekta iesnieguma apstiprināšanu, atbalsta saņēmējs saņem 80 procentu apmērā no kopējā projektam piešķirtā publiskā finansējuma summas, savukārt 17.2. apakšpunkts nosaka, ka gala maksājumu 20 procentu apmērā no kopējā projektam piešķirtā publiskā finansējuma summas atbalsta saņēmējs saņem pēc pilnīgas jauniešu iniciatīvas projekta īstenošanas, noslēguma pārskata iesniegšanas LAD elektroniskās pieteikšanās sistēmā un kad LAD ir veicis reālo darbību pamatojošo dokumentu pārbaudi, tādēļ projekta realizācijai nepieciešams Gulbenes novada pašvaldības priekšfinansējums 20% no attiecināmajām izmaksām jeb 1200,00 EUR (viens tūkstotis divi simti *euro* nulle centi).

Ņemot vērā iepriekš minēto iespēju piesaistīt Eiropas Savienības līdzekļus un pamatojoties uz Pašvaldību likuma 4. panta pirmās daļas 8. punktu, kas nosaka, ka pašvaldībām autonomās funkcijas ir veikt darbu ar jaunatni, un 10. panta pirmās daļas 21. punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas un Finanšu komitejas ieteikumu, atklāti balsojot: ar 11 balsīm "Par" (Aivars Circens, Anatolijs Savickis, Atis Jencītis, Guna Pūcīte, Guna Švika, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ**:**

1. ATBALSTĪT Gulbenes novada pašvaldības projekta **“Jauniešu diennakts nometne “Pazudis dzīvē”” atbalstīšanu** iesniegšanu biedrības “SATEKA” izsludinātajā atklāto projektu iesniegumu pieņemšanas 4.kārtā un realizēšanu tikai ar 100% atbalsta intensitāti.
2. Gulbenes novada pašvaldībai projekta apstiprināšanas gadījumā nodrošināt projekta īstenošanai priekšfinansējumu 20% apmērā no attiecināmajām izmaksām, tas ir 1200,00 EUR(viens tūkstotis divi simti *euro* nulle centi).

Gulbenes novada pašvaldības domes priekšsēdētāja vietniece G.Švika